‫- סדרה תיעודית מקורית של NETFLIX -‬
‫כדור הארץ. ביתם של מיליוני מינים.‬
‫אבל האם יש חיים... מעבר?‬
‫אסטרונומים גילו אלפי כוכבי לכת‬
‫מחוץ למערכת השמש שלנו.‬
‫הם מאמינים שיש טריליונים נוספים.‬
‫אם חיים קיימים רק בחלקיק מהם,‬
‫היקום ודאי...‬
‫חי.‬
‫לכל היצורים החיים יש אותם צרכים:‬
‫לאכול...‬
‫להתרבות...‬
‫ולהתפתח.‬
‫על ידי החלת חוקי החיים על כדור הארץ‬
‫לשאר היקום...‬
‫ניתן לשער‬
‫מה יכול לחיות‬
‫בעולמות חוצניים.‬
‫- מצפה הכוכבים ליק‬ ‫קליפורניה, ארה"ב -‬
‫אסטרונומים מכנים כוכבי לכת שנמצאים‬ ‫מחוץ למערכת השמש שלנו בשם "אקסופלנטות".‬
‫הם נמצאים טריליוני קילומטרים מכדור הארץ.‬
‫עם זאת, ייתכן שנוכל לזהות סימן קלוש לחיים‬
‫מתוך אור הכוכבים שהם מקיפים.‬
‫כל כוכב שולח לנו אור בצבעים שונים.‬
‫אז אם נוכל לתפוס את האור בטלסקופ שלנו‬
‫ולהעבירו במכשיר שמפצל אותו לצבעי הקשת,‬
‫ונביט בפרטים הקטנים של הקשת הזאת,‬
‫נמצא את טביעות האצבע הכימיות‬
‫של היסודות באטמוספרה של כוכב זה.‬
‫זאת אחת הקשתות שהטלסקופ תפס מכוכב‬
‫הנמצא במרחק של כ-12 שנות אור.‬ ‫הכוכב טאו סטי.‬
‫ניתן לראות קווים שחורים‬ ‫שנובעים מהמימן באטמוספרה של הכוכב.‬
‫כאן למטה, אנו רואים שלושה קווים‬ ‫שאופייניים למגנזיום.‬
‫זאת האטמוספרה של הכוכב.‬
‫אבל אנחנו רוצים לתפוס אור‬
‫שעובר דרך אטמוספרה של אקסופלנטה,‬
‫כדי לתפוס את טביעת האצבע הכימית‬ ‫של האטמוספרה באותה דרך.‬
‫ב-2012, טביעת אצבע מסוג זה‬ ‫נראתה במערכת השמש שלנו.‬
‫כשנוגה חלף מול השמש,‬
‫הוא הטיל את צלו עליה.‬
‫לרגע הופיעה הילה קטנה: האטמוספרה של נוגה.‬
‫זוהי פיסת אור שהאסטרונומים מחפשים.‬
‫אם הם יוכלו לנתח את האטמוספרה‬ ‫של אקסופלנטות רחוקות‬
‫שצלליתן מתגלה אל מול כוכבים רחוקים,‬
‫ייתכן שימצאו הוכחה לקיום חיים.‬
‫חשבנו היטב אודות מה יהיו סימני החיים.‬
‫אז אנו מסתכלים סביב‬ ‫ומתמקדים בדברים באטמוספרה‬
‫שניתן יהיה לזהות אותם ממרחק שנות אור.‬
‫ואנחנו תמיד מגיעים לאותו גז:‬
‫חמצן.‬
‫חמישים עד שבעים אחוז מהחמצן באטמוספרה שלנו‬
‫מגיע למעשה מהאוקיינוסים...‬
‫שהם הריאות של כדור הארץ.‬
‫התהליך שמניע את הצמיחה‬ ‫של אצת הקלפ הענקית באוקיינוסים,‬
‫ולמעשה של כל היערות ביבשה,‬
‫הוא פוטוסינתזה.‬
‫מה שהכי מעניין אותי בפוטוסינתזה‬
‫הוא תוצר הלוואי שלה, שמושלך הצידה.‬
‫זהו החמצן שנכנס לאטמוספרה.‬
‫אנחנו מאמינים שכמעט כל החמצן‬ ‫באטמוספרה שלנו נוצר במהלך פוטוסינתזה‬
‫על ידי החיים כאן על כדור הארץ.‬
‫כשרואים אותו זמין בשפע,‬
‫מבינים שהכוכב הוא עולם חי.‬
‫מבין טריליוני עולמות אי שם,‬
‫סביר שאלה שיש בהם יותר חמצן‬ ‫יהיו גם אלה שיאפשרו חיים.‬
‫תארו לעצמכם כוכב לכת כמו כדור הארץ,‬ ‫שסובב לא רק כוכב אחד...‬
‫אלא שניים.‬
‫זהו עדן.‬
‫האור מכוכביו התאומים מאפשר פוטוסינתזה…‬
‫מזרים חמצן לאטמוספרה...‬
‫ומאפשר לחיים לשגשג.‬
‫אוכלי-עשב ניזונים מפטריות צמודות קרקע...‬
‫אך הם תמיד ערניים לסכנה.‬
‫בחופת העיר חיים טורפים...‬
‫שהתפתחו באופן מושלם לחיים בין העצים.‬
‫הם מחכים לרגע הנכון לתקוף.‬
‫על הקרקע, לאוכל העשב יש יתרון.‬
‫הוא מהיר יותר בעת מרדף.‬
‫אך הטורף פיתח נשק מיוחד.‬
‫הפעם, אוכל העשב הצליח לחמוק...‬
‫והטורף משמר את האנרגיה שלו.‬
‫בכל כוכב, אנרגיה היא יקרה.‬
‫אור כוכבים הוא למעשה מקור אינסופי.‬
‫אך החוכמה היא להפוך את האור הזה לחיים.‬
‫אנחנו ביער הגשם הטרופי.‬
‫כאן יש סוגים של צמחים ובעלי חיים‬ ‫יותר מאשר בכל מקום אחר על כדור הארץ.‬
‫- פארק ורדה י-אגווה‬ ‫קולומביה -‬
‫העצים והצמחים סופגים את אנרגיית השמש.‬
‫בעזרת קסם הפוטוסינתזה,‬ ‫הם ממירים אור שמש לאנרגיית גלוקוז,‬
‫במילים אחרות, סוכר.‬
‫אפשר לראות ואפילו לטעום את זה.‬
‫אפשר ממש לטעום את האנרגיה מהשמש.‬
‫צמחים מתנהגים כמו סוללות,‬
‫לוכדים את אנרגיית השמש כגלוקוז.‬
‫אוכלי-עשב אוכלים צמחים.‬
‫טורפים אוכלים את אוכלי העשב.‬
‫כל חוליה בשרשרת המזון‬
‫תלויה בהעברת אנרגיית הגלוקוז.‬
‫וביער הזה‬
‫יש חיה שלא יודעת שובע מהחומר הזה:‬
‫יונק הדבש.‬
‫יונקי הדבש יכולים להזיז את כנפיהם‬ ‫יותר ממאה פעמים בשנייה.‬
‫אפשר לחוש כמה אנרגיה הם מוציאים‬ ‫רק מתוך מבט בהם.‬
‫פעילות תזזיתית זו‬
‫מתודלקת באמצעות צוף עשיר בגלוקוז.‬
‫זה מתקן שהצד החיצוני שלו נראה כמו פרח,‬
‫אז יונק דבש מגיע וניזון ממנו.‬
‫הינה אחד.‬
‫הוא הולך וחוזר. קדימה, אתה מסוגל.‬
‫טוב, עכשיו הוא שותה.‬
‫המכשיר מודד את הצוף שהציפור שותה‬
‫ואת החמצן שהיא נושמת.‬
‫אנחנו מחשבים את צריכת האנרגיה מהצוף‬
‫ואת הוצאת האנרגיה מהחמצן,‬
‫וכך נוכל לחשב במדויק‬ ‫בכמה אנרגיה הציפור משתמשת.‬
‫יונק דבש מרחף צורך חמצן בקצב מדהים:‬
‫פי עשרה מהיר יותר מאצן אולימפי.‬
‫ככל שהוא מכניס יותר חמצן לתאים שלו, ‬ ‫כך ביכולתו לשרוף גלוקוז מהר יותר,‬
‫וכך משתחררת האנרגיה שבפנים.‬
‫בכדור הארץ, 21 אחוזים מהאטמוספרה הם חמצן‬
‫שמתדלק את מגוון החיים סביבנו.‬
‫- חמצן אטמוספרי -‬
‫בעדן יש עשרה אחוזים יותר חמצן‬ ‫מאשר בכדור הארץ...‬
‫כך שהחיים כאן יכולים להיות יותר מגוונים...‬
‫יותר אנרגטיים...‬
‫יותר תחרותיים.‬
‫הקיץ הוא עונת הרבייה של אוכלי העשב.‬
‫מתוך חשש מתמיד מפני טורפים, ‬ ‫הם אינם מבזבזים זמן במציאת בן זוג.‬
‫במקום זאת, הם מייצרים שרצים דמויי תולעת.‬
‫כל אחד מהם צריך להתמזג עם האחר‬
‫כדי ליצור עובר.‬
‫לשם הגנה, הם יוצרים פקעת.‬
‫העוברים תלויים מעל האדמה,‬ ‫וכך הם יכולים לגדול‬
‫הרחק מטורפים.‬
‫כאן בכדור הארץ,‬ ‫איום המוות הוא גורם משמעותי ‬
‫בהתפתחות החיים.‬
‫טורפים נמצאים בכל מקום.‬
‫אין שום אורגניזם‬
‫שאיננו בסכנה להיטרף על ידי אורגניזם אחר.‬
‫ההיבט בו אני מתעניין הוא הדרך בה‬ ‫טורפים מעצבים את הרבייה.‬
‫- עמק ארימה‬ ‫טרינידד -‬
‫הם יגיעו הנה.‬
‫הנהר הזה מושלם לחקר דגי גופי...‬
‫ודפוסי הרבייה שלהם.‬
‫כן.‬ ‫-הינה זכר נוסף.‬
‫זאת סביבה נוחה.‬
‫דגי הגופי חיים כאן יחד עם‬ ‫מין אחד בלבד של דגים.‬
‫זהו דג שלעיתים נדירות‬ ‫אוכל או מציק לדגי גופי.‬
‫הם יכולים לשחות בחופשיות‬ ‫בלי שום סיכון שמישהו ינסה לאכול אותם.‬
‫בסדר. הינה.‬ ‫-הינה.‬
‫כאן יש לנו תינוקות שתפסנו.‬ ‫יש לנו חמישה מהם.‬
‫הם אולי נראים קטנים,‬ ‫אבל זה ממש גדול לדג גופי תינוק.‬
‫דגי הגופי שנמצאים כאן משקיעים מאמץ רב‬ ‫בצאצאים די מעטים.‬
‫אבל במורד הזרם, זה כבר סיפור אחר.‬
‫בסדר.‬
‫וואו.‬
‫הסלע הזה הוא מחסום טבעי המפלח את הנהר.‬
‫מתחתיו, אורבת סכנה.‬
‫חייו של דג גופי כאן הם כמו חייו של נמלט.‬
‫בבריחה תמידית מפני מטורפים.‬ ‫אם דג גופי היה שוחה כאן...‬
‫הוא לא היה שורד שנייה.‬
‫ההגנה היחידה שיש לדגי הגופי‬ ‫היא לייצר צאצאים רבים...‬
‫בתקווה שחלקם ישרדו עד לבגרות.‬
‫טוב, יש לי שני תינוקות מלמעלה,‬ ‫היכן שדגי הגופי חיים ללא טורפים,‬
‫וארבעה מכאן, מאלה שחיים עם טורפים.‬
‫יש הבדל דרמטי בגודל.‬
‫אלה שנמצאים כאן קטנים בהרבה‬
‫מאלה שתפסתי מעל המחסום.‬
‫לאמהות אין סיכוי גדול לחיות את העתיד,‬ ‫לא משנה מה הן תעשנה.‬
‫לכן האסטרטגיה הכי טובה כאן‬ ‫היא לייצר המון תינוקות קטנים.‬
‫דגי הגופי פיתחו שתי דרכים שונות לרבייה:‬
‫לייצר מעט תינוקות גדולים...‬
‫או הרבה קטנים.‬
‫הגורם המכריע הוא מידת האיום מצד טורפים.‬
‫אם אתה אחד מהנטרפים, דינך למות צעיר,‬
‫אז כדאי שתחיה מהר.‬
‫כדאי שתשקיע הרבה בהשרצת תינוקות,‬ ‫אחרת תיכחד.‬
‫אסטרטגיה כזאת תחול על כל כוכב לכת‬
‫שבו זן אחד טורף את האחר.‬
‫על עדן, אוכלי העשב התפתחו להתרבות מהירה.‬
‫הם מייצרים כמה שיותר צאצאים‬ ‫הכי מהר שניתן...‬
‫כדי להבטיח את הישרדות המין.‬
‫אבל ביער, הם אף פעם לא באמת בטוחים.‬
‫כשהקיץ מסתיים,‬
‫הפטריות מגדלות פירות בצבע כתום...‬
‫שמושכות את אוכלי העשב.‬
‫נבגים בתוך הפרי מפיצים זיהום.‬
‫כעת, כשהטורפים תוקפים,‬
‫אוכלי עשב נגועים לא בורחים.‬
‫הם איבדו את אינסטינקט הפחד שלהם.‬
‫זו ארוחה קלה,‬
‫אבל גם רעילה.‬
‫הפטריות השתמשו באוכלי העשב‬ ‫כדי להדביק ולהרוג את הטורפים.‬
‫- השבר הסורי-אפריקני‬ ‫טנזניה -‬
‫מערכות יחסים מורכבות כאלה ‬ ‫קיימות בין מינים על כדור הארץ...‬
‫אך לא כולן קטלניות כל כך.‬
‫בני שבט ההדזה הם ציידים-לקטים‬ ‫שניזונים מהאדמה.‬
‫שמי פלנגו.‬
‫כגבר, התפקיד שלי הוא לצוד.‬
‫אני תמיד נושא חץ וקשת‬
‫לשם הגנה...‬
‫כי בסבך השיחים‬
‫יש הרבה חיות מסוכנות.‬
‫מאכל אחד עתיר קלוריות נחשב ליוקרתי ביותר:‬
‫דבש.‬
‫אך קשה למצוא דבש טרי.‬
‫הדבורים מחליפות את הקן שלהן מדי עונה.‬
‫לכן בני ההדזה קוראים לעזרה.‬
‫האוביליים הן ציפורים חכמות מאוד.‬
‫הן יודעות היכן יש דבש והן יוליכו אותך לשם.‬
‫היא משמיעה קול מיוחד...‬
‫ואני שורק חזרה.‬
‫אם אעקוב אחריה,‬ ‫היא תוביל אותי ישירות לדבש.‬
‫האובילייה הצדיקה את המוניטין שלה.‬
‫היא הובילה אותם לכוורת דבורים בעץ באובב.‬
‫הציידים זקוקים לציפור‬ ‫כדי למצוא את הדבורים.‬
‫והציפור זקוקה לציידים כדי להגיע לדבש.‬
‫האוביליים לוקחים אותנו לדבורים...‬
‫אבל הדבורים תוקפניות.‬
‫לכן היא זקוקה לעזרתנו.‬
‫הטיפוס על עץ באובב...‬
‫הוא קשה ומסוכן מאוד.‬
‫יום אחד נפלתי.‬
‫אנחנו משתמשים בעשן כדי לשכר את הדבורים‬
‫ולגרש אותם מהקן.‬
‫הסיכון שווה את זה.‬
‫דבש טרי ועשיר.‬
‫פלנגו מוודא שהציפור תקבל את חלקה.‬
‫כך כולם ירוויחו.‬
‫מערכת יחסים מורכבת בין מינים‬
‫ידועה בשם "סימביוזה".‬
‫ככל שהמערכת האקולוגית עשירה יותר,‬ ‫כך מערכת היחסים מורכבת יותר.‬
‫על עדן, התפתחה סימביוזה תלת-ערכית קטלנית‬
‫שבמרכזה ניצבות הפטריות.‬
‫ראשית, הן מספקות מאכל לאוכלי העשב.‬
‫ואז הן מדביקות אותם...‬
‫כדי להרעיל את הטורפים.‬
‫הפטריות עושות את כל זה‬ ‫כדי לגדל את הדור הבא שלהן...‬
‫שניזון מגופות הטורפים המתים.‬
‫על כדור הארץ, לפטריות‬ ‫יש תפקיד מכריע אך בלתי נראה‬
‫בחייו של כל יער.‬
‫מאחורי הקלעים.‬
‫- יער רות'ימרחוס‬ ‫סקוטלנד -‬
‫אני חושב שרוב האנשים חושבים‬ ‫שהחיים המורכבים הראשונים בכוכב שלנו‬
‫היו משהו כמו חרקים,‬ ‫או אולי אפילו הדינוזאורים.‬
‫אבל למעשה, מאות מיליוני שנים לפני כן,‬
‫אלה היו הזן הראשון של אורגניזמים‬ ‫רב-תאיים מורכבים:‬
‫פטריות.‬
‫אנחנו מכירים לפחות 140,000 מינים,‬
‫אבל ככל הנראה זה פחות מעשרה אחוזים ‬ ‫ממספרן האמיתי.‬
‫יש כנראה אלפי מינים פטרייתיים שונים‬
‫ביער הזה בלבד.‬
‫טוב, אז יש לנו שלוש פטריות פה,‬
‫ואפשר לראות אותן פזורות בכל רחבי היער.‬
‫אבל מה שמדהים זה שפטריות אלו‬
‫הן רק קצה הקרחון.‬
‫כשמסתכלים מתחת לפני השטח,‬
‫מגלים שרוב הפטרייה נמצאת בעצם‬ ‫בחוטים הזעירים הללו‬
‫שנמצאים ברחבי האדמה.‬
‫זה נקרא תפטיר, והוא מחבר‬
‫את כל הפטריות באזור זה.‬
‫יכולים להיות עשרות קילומטרים‬ ‫של פטריות מיקרוסקופיות זעירות‬
‫שמפוזרות לאורכה ולרוחבה של האדמה.‬
‫העץ זקוק לסיבים האלה כדי לשרוד,‬
‫כי העץ יכול לספוג פחמן מהאטמוספרה‬
‫והוא מספק את הפחמן הזה לפטרייה.‬
‫לעומת זאת, הפטריות מתחברות‬ ‫לחנקן ולזרחן מהאדמה,‬
‫והן מעניקות אותם בתמורה לפחמן הזה.‬
‫אז למעשה זו הדדיות‬ ‫שמועילה לשני האורגניזמים.‬
‫ייתכן שהדבר הכי יוצא דופן ‬
‫במערכת התפטירית הזאת‬ ‫הוא עד כמה היא מחוברת.‬
‫הפטריות שמחוברות לשורשי העץ הזה‬
‫יהיו מחוברות גם לשורשי העץ ההוא,‬
‫ולעץ הזה שם,‬
‫והן גם יהיו מחוברות לשכנים שלהם‬
‫דרך אותה מערכת תפטירית‬ ‫שבאמת עוברת בין כל העצים.‬
‫הרשת התפטירית היא כמו מעגל של חוטים וצמתים‬
‫שדרכם מידע יכול לזרום.‬
‫ובעזרתה...‬
‫פטריות יכולות לתחזק את היער.‬
‫אם יש לנו עץ אחד שם שגוסס,‬
‫הוא עשוי להקצות יותר חומרים מזינים‬ ‫לעץ הזה,‬
‫כדי שהעץ יוכל להשתפר, וכתוצאה מכך‬
‫המערכת הפטרייתית משתפרת.‬
‫באופן דומה, אם יש הפרעה בחלק‬ ‫מסוים ברשת הפטרייתית,‬
‫זה ירחיק חומרים מזינים‬
‫על מנת למזער את השפעת ההפרעה.‬
‫אלה מהנדסים בלתי נראים‬ ‫של המערכת האקולוגית‬
‫אשר משמרים תפקוד בריא של כלל המערכת.‬
‫המערכת הזאת נודעה בשם "רשת העצים העולמית".‬
‫זה נשמע מעט כמו בדיחה,‬
‫אבל למעשה היא פועלת בדרך די דומה לאינטרנט,‬
‫בכך שהיא משמרת חיבור‬ ‫בין כל האורגניזמים במערכת היער.‬
‫התהליך הזה מתרחש‬
‫בכל רחבי כדור הארץ,‬ ‫בכל מערכת אקולוגית שאפשר לדמיין.‬
‫אז אם נרצה ליצור מערכת אקולוגית שופעת‬ ‫על כוכב אחר אי שם,‬
‫אני בטוח שהבסיס יהיה דומה‬ ‫למערכת התפטירית המסיבית הזאת.‬
‫החיים ביערות עדן מהווים עסקת חליפין‬
‫בין פטריות, אוכלי-עשב וטורפים.‬
‫אבל מעורבים בהם כוחות שמימיים גדולים יותר.‬
‫עונות השנה בעדן עזות יותר מאשר בכדור הארץ.‬
‫תנודות גדולות יותר של אור וחום ‬ ‫הנובעות מהכוכבים התאומים שלו.‬
‫כשהחורף מתקרב,‬
‫הטורפים הנותרים נודדים… ‬
‫רודפים אחרי האור.‬
‫אוכלי העשב שנותרו מאחור מתים.‬
‫כך קורה בכל חורף.‬
‫דבר לא צומח ביער האפל...‬
‫מלבד העוברים בפקעות שלהם.‬
‫בדיוק כאשר העונה מתחילה להשתנות...‬
‫אוכלי העשב בוקעים...‬
‫נענים לחזרתם של הכוכבים התאומים.‬
‫בכדור הארץ, החיים פועלים באופן דומה‬
‫ומשתמשים בעונות השנה כשעון.‬
‫זהו אמצע הקיץ,‬
‫היום הארוך ביותר בשנה.‬
‫- נהר יילו בריצ'ס‬ ‫פנסילבניה, ארה"ב -‬
‫בעונה זו יש הרבה פעילות דיג,‬
‫כי זה הזמן בשנה שבו הדגים אוכלים,‬
‫מכיוון שבנהר יש מקור מזון שופע,‬
‫ומקור המזון הזה הוא החבר'ה האלה,‬ ‫נימפות של בריומאים.‬
‫אנחנו רגילים להתייחס לבריומאים‬ ‫כמעופפים שחיים סביבנו על היבשה,‬
‫אך את רוב חייהם הם מעבירים‬
‫בקרקעית הנהר, שם הם מתפתחים, גדלים,‬
‫והכול הולך ונבנה לקראת אותה פעם בשנה‬
‫שבה כולם יצוצו.‬
‫נהר יילו בריצ'ס‬
‫מזין את נהר הססקוהנה.‬
‫מתחת למים האלה,‬
‫מיליוני בריומאים מוכנים ומזומנים לפעולה.‬
‫כשהשמש שוקעת, הם צצים...‬
‫בהמוניהם.‬
‫יש כל כך הרבה חרקים שלכאורה צצו משום מקום.‬
‫זה כמעט מרגיש כמו פלישת חייזרים.‬
‫בריומאים חיים במשך יומיים לכל היותר.‬
‫זה הזמן בו עליהם למצוא בן זוג‬ ‫ולהעביר הלאה את המטען הגנטי שלהם.‬
‫יש לו הזדמנות אחת, סיכוי אחד,‬ ‫ואם יפספס אותה,‬
‫זה הסוף עבור אותו בריומאי.‬
‫לאחר שהזדווגו,‬
‫הנקבות חוזרות לנהר כדי להטיל את ביציהן,‬
‫ואז הן מתות.‬
‫כל נקודה קטנה לבנה כאן היא בריומאי‬
‫שהצליח לחזור למים ולהטיל ביצים.‬
‫אלפים, עשרות אלפים מהם צפים.‬
‫הם התחילו את הדור הבא‬
‫שימשיך הלאה ויעשה זאת שוב בשנה הבאה‬
‫באירוע המתוזמן להפליא הזה.‬
‫קצב העונות מוכתב תמיד ‬
‫ע"י ההטיה של כוכב הלכת ביחס לכוכב שלו.‬
‫כדור הארץ מוטה בזווית של 23 וחצי מעלות.‬
‫בעדן, הזווית היא 40 מעלות.‬
‫לכן יותר אור מתפשט על פני‬ ‫שטח רחב יותר של הכוכב.‬
‫ויותר אור פירושו יותר חיים.‬
‫האביב הגיע, ויש מזון זמין לאכילה...‬
‫אך אוכלי העשב החדשים‬ ‫צריכים לגדול כמה שיותר מהר...‬
‫לפני שהטורפים יחזרו.‬
‫מעגל החיים חוזר על עצמו.‬
‫יצורים מופלאים...‬
‫ניזונים מגלוקוז...‬
‫מונעים ע"י חמצן...‬
‫ניזונים מאור כוכבים.‬
‫מה שתקף בעדן עשוי להיות תקף ברחבי היקום...‬
‫שכל החיים תלויים בזרימה של אנרגיה.‬
‫כיצד החיים יתפתחו בעולם אחר?‬
‫המיושב על ידי יצורים תבוניים.‬
‫חכמים מספיק כדי ליצור בית חדש...‬
‫בין הכוכבים.‬
‫תרגום כתוביות: לאה שרמן-קיש‬